paragraph_text: Ustanak je bio žestok bio je jedna od najznačajnijih pobuna u povijesti ovog kraja. Izbijanje ustanka i borba protiv daleko mnogobrojnije, opremljenije i snažnije austro-ugarske vojske izazivala je istovremeno i čuđenje i divljenje. Ustanak je ugušen u relativno brzom roku. Posljedice su po Austro-Ugarsku s obzirom na njenu nadmoć bile kompromitirajuće. 11. siječnja 1870. godine sklopljen je mir u Knez Lazu. Mirovnim ugovorom svi su Bokelji izuzeti od Zakona o općoj vojnoj obvezi odnosno iako poraženi u ustanku, postigli su uspjeh. Nisu morali služiti austro-ugarski vojsku i jamčila im se sloboda nošenja oružja. Osim toga ustanicima je dana politička amnestija.